text: খুলনা অফিস : খুলনা-৬ (কয়রা-পাইকগাছা) আসনের জাতীয় ঐক্যফ্রন্ট ও ২০ দলীয় জোটের ধানের শীষের প্রার্থী খুলনা মহানগরী জামায়াতে ইসলামীর আমীর মাওলানা আবুল কালাম আজাদের পক্ষে বিএনপি-জামায়াতে ইসলামীর নেতাকর্মীরা একাট্টা। ধানের শীষ প্রতীক পাওয়ার পরপরই সামাজিক যোগাযোগ মাধ্যম ফেসবুকে বিএনপি-জামায়াতের নেতাকর্মীরা ভোট চেয়ে বিভিন্ন ধরনের লেখালেখি শুরু করে। উজ্জীবিত বিএনপি-জামায়াতের প্রবাসী নেতাকর্মীরাও বাড়ি আসতে শুরু করেছে।
  গতকাল মঙ্গলবার প্রচার-প্রচারণায় দ্বিতীয় দিন পাইকগাছা পৌরসভা, লস্কর ইউনিয়ন, চাদখালী, রাড়ুলি, গদাইপুর, হরিঢালী, কমিলমুনিসহ বিভিন্ন এলাকায় মাওলানা আবুল কালাম আজাদের পক্ষে লিফলেট বিতরণ ও গণসংযোগ করা হয়। এ সময় উপস্থিত ছিলেন খুলনা জেলা জামায়াতের আমীর মাওলানা সরোয়ার, তমজিত আলম, এডভোকেট আব্দুল মজিদ, পাইকগাছা উপজেলা ভাইস চেয়ারম্যান মাওলানা কামাল হোসেন, এডভোকেট আক্কাস আলী, আব্দুস সালাম, মাওলানা আমিনুল ইসলাম, শামসুর রহমান, মাওলানা আলতাফ হোসেন, খয়বার হোসেন, মাওলানা আব্দুল আলিম, অধ্যাপক আব্দুল মোমিন সানা, মাওলানা আব্দুল কুদ্দুস, আমিনুর রহমান, মাওলানা আমিনুল্লাহ, আকতারুজ্জামান, মাওলানা আব্দুল মোমিন, মাওলানা আব্দুল হান্নান, মাওলানা আতাউর রহমান, ডা. রুহুল আমীন, নূরুল আহমেদ, রবিউল ইসলাম, মাওলানা মিজানুর রহমান প্রমুখ।
  এ ছাড়া কয়রা উপজেলা সদর, দক্ষিণ বেদকাশি, মহারাজপুর, বাগালী, আমাদী, মহেশ্বরীপুর, উত্তর বেদকাশিসহ বিভিন্ন এলাকায় মাওলানা আজাদের পক্ষে গণসংযোগ, লিফলেট বিতরণ করা হয়েছে। এতে উপস্থিত ছিলেন শেখ সাইফুল্লাহ, মাওলানা মিজানুর রহমান, মাওলানা আশরাফুল ইসলাম, মাওলানা শফিকুল ইসলাম, মাওলানা সাজেদুল ইসলাম, মাওলানা সাজ্জাদুল ইসলাম, আবু সাঈদ, হাফেজ জাহাঙ্গীর আলম প্রমুখ। এসময় নেতৃবৃন্দ বলেন, এবারের নির্বাচন গণতন্ত্র পুনরুদ্ধারের নির্বাচন। এ নির্বাচনে আপনাদের একটি ভোটে গণতন্ত্রের মা বেগম খালেদা জিয়া ও মাওলানা দেলাওয়ার হোসাইন সাঈদীর মুক্তি হবে। তাই সকলকে ভোট কেন্দ্রে যেতে হবে এবং ভোট কেন্দ্র পাহারা দিতে হবে। এবারের শ্লোগান ভোট কেন্দ্রের উপস্থিতি বদলে দেবে পরিস্থিতি।
  এ ব্যাপারে জেলা জামায়াতের সহকারী সেক্রেটারি এডভোকেট শাহ আলম বলেন, ইনশাআল্লাহ্ আগামী ৩০শে ডিসেম্বর ভোটাররা কেন্দ্রে গিয়ে ধানের শীষ প্রতীকের ভোটবিপ্লব করে আওয়ামী লীগের জুলুম-নির্যাতনের জবাব দেবেন।